வடோதரா பன்னாட்டு கலை மற்றும் பண்பாட்டு விழா

**வடோதரா பன்னாட்டு கலை மற்றும் பண்பாட்டு விழா** (*Vadodara International Art and Culture Festival*) என்பது இந்தியாவின் குசராத்து மாநிலத்திலுள்ள  வடோதராவில் நடைபெறும் பண்பாட்டுத் திருவிழாவாகும். வடோதரா சர்வதேச கலை மற்றும் கலாச்சார விழா ஆணையத்தின் மேற்பார்வையில், குசாரத்து அரசு மற்றும் குசாரத்து  சுற்றுலாத் துறை ஆகியவற்றின் ஆதரவில் இத்திருவிழா நடைபெறுகிறது. குசராத்து அரசும் குசராத்து சுற்றுலாத் துறையும் இணைந்து முன்னெடுத்துள்ள இந்த முயற்சி, வடோதராவை இந்தியாவின் ஒரு கலாச்சாரத் தலைநகராக மேம்படுத்தவும் மீட்டெடுக்கவும் தொடங்கப்பட்டதாகும். இத்திருவிழா இந்தியாவின் மிகப்பெரிய கலை மற்றும் பண்பாட்டுத் திருவிழாக்களில் ஒன்றாகும்.  வடோதரா நகரம் அதன் செழுமையான பாரம்பரியம், நுண்கலைகள், நிகழ்த்துக்கலைகள், தனித்துவமான கட்டிடக்கலை, உழைப்புத் திறன் மற்றும் கல்விசார் உள்கட்டமைப்பு ஆகியவற்றிற்காகப் புகழ்பெற்ற நகரமாகும். இத்தகைய முதல் விழா 2015 ஆம் ஆண்டு சனவரி மாதம் 23 முதல் 26 வரை நடைபெற்றது. வடோதரா பன்னாட்டு கலை மற்றும் பண்பாட்டு விழா சுருக்கமாக வேடுபெசுட்டு என்ற பெயரால் அறியப்படுகிறது.

## 2015 வடோதரா பன்னாட்டு கலை மற்றும் பண்பாட்டு விழா
2015-ஆம் ஆண்டில், குடியரசு நாள் வார இறுதியில் அமைந்த நான்கு நாட்களுக்கு (சனவரி 23 முதல் 26 வரை) ஒரு பன்னாட்டு கலை மற்றும் பண்பாட்டு விழாவாக இத்திருவிழா நடைபெற்றது. இந்தியா முழுவதிலும் இருந்தும், உலகின் பல்வேறு பாகங்களிலிருந்தும் கலைஞர்கள், கலை, இசை, நடனம், நாடகம், கலாச்சாரம், உணவு மற்றும் குழந்தைகளுக்கான சிறப்பு நாடக விழா ஆகியவற்றை மையமாகக் கொண்ட இந்த நான்கு நாள் கொண்டாட்டத்திற்காக நகரத்திற்கு வருகை தந்து சிறப்பித்தனர். வெளிநாடு வாழ் இந்தியர்களும்  42 நாடுகளைச் சேர்ந்த மக்களும் இந்த முதல் விழாவில் கலந்துகொண்டனர்.

இத்திருவிழா சில கலைநிகழ்ச்சிகளையும், புகழ்பெற்ற கலைஞர்களையும், வியக்கத்தக்க வகையில் பன்முகத்தன்மை வாய்ந்த ஒரு நிகழ்ச்சித் தொகுப்பையும் காட்சிப்படுத்தியது.

## கர்வி குசராத்து திருவிழா
நிகழ்ச்சிகளின் ஒரு பகுதியாக கர்வி குசராத்து திருவிழா என்ற தொடர் நிகழ்ச்சி நடத்தப்பட்டது. குசராத்து மாநிலத்தின் பாரம்பரிய இசை, நடனம் மற்றும் இலக்கியம் ஆகியவை வெளிப்படுத்தப்பட்டன. 

*சுகம் சங்கீத்து (16-சன-2015): குசராத்தின் மென்மையான இசை நிகழ்ச்சியாக நடைபெற்றது.  பிரகார் வோரா, கல்யாணி கவுதல்கர், பௌமிக் திரிவேதி, ஆனல் வாசவதா போன்ற பாடகர்கள் கலந்து கொண்டு இசை நிகழ்ச்சிகளை வழங்கினர்.

*குச்சூ ராக்சு* (16-சன-2015): இளைஞர்களுக்காக நடத்தப்பட்ட உற்சாகமான இசை நிகழ்ச்சி. பார்த்தீவ் கோகில், பூமி திரிவேதி போன்ற பாடகர்கள் பாடல்களைப் பாடினர்.

*லோக் நிருத்யா* (17-சன-2015): குசராத்தின் பாரம்பரிய மக்கள் நடனங்களாகிய தாங் பழங்குடி நடனம், கச்சி நடனம் மற்றும் சௌராட்டிரா நடனம் ஆகியவை இடம்பெற்றன. இந்த நடனங்கள் குசராத்து மாநிலத்தின் பழங்குடி மற்றும் கிராமிய கலாச்சாரத்தை வெளிப்படுத்தின.

*லோக் தேரோ* (17-சன-2015): குசராத்தின் பாரம்பரிய கதை, பாடல் மற்றும் நகைச்சுவை கலந்த நிகழ்ச்சியாகும். இதில் சாய்ராம் டேவ், சாபுதீன் ரத்தோடு, அபேசிங் ரத்தோடு, பரிதா மிர், சூரச் மிர், சந்த் மிர், அரவிந்து பரோடு போன்ற கலைஞர்கள் கலந்து கொண்டு நிகழ்ச்சிகளை வழங்கினர்.

*சாம்-இ-முசைரா* (18-சன-2015): உருது மற்றும் குசராத்தி கவிஞர்கள் கலந்து கொண்ட கவிதை நிகழ்ச்சியாகும். இதில் ரகத்து இந்தோரி, கலீல் தன்தேச்வி, இராசேந்திர சுக்லா, சோபித்து தேசாய் போன்ற கவிஞர்கள் தங்கள் கவிதைகளை வாசித்தனர்.

சாம்-இ-கசல் (18-சன-2015): இந்த நிகழ்ச்சியில் மன்கர் உதாசு  கசல் இசை நிகழ்ச்சியை வழங்கினார்.

வடோதரா தினம் (19-சனவரி-2015): வடோதரா நகரத்தை கொண்டாடும் சிறப்பு நிகழ்ச்சியாக இது நடைபெற்றது. இதில்  அச்சல் மேத்தா, ஆசித்து தேசாய், கரிமா கிசுட்டே, கௌதம் தபீர், டாக்டர் கீர்த்தி சகாய், மேகா போசுலே, சனத் பாண்டியா போன்ற கலைஞர்கள் கலந்து கொண்டனர்.

==முக்கிய நிகழ்வுகள்==
நேரலை கச்சேரிகள்: யானி மற்றும் அவரது மகள் கிரிசுட்டல், [[ஏ. ஆர். ரகுமான்]] சுனிதி சவுகான், சோனு நிகம், கைலாசு கெர்.

இசை: புல்லாங்குழல் - பண்டிட் [[ஹரிபிரசாத் சௌரசியா|அரிபிரசாத் சௌராசியா]], [[சிவமணி]] திரியோ, ராகுல் சர்மா & பட்டி வெல்சு 

நாடகம்: [[அனுபம் கெர்]], சர்மன் இயோசி, பரேசு ராவல்

நடனம்: இசா சர்வானி, கீதா சந்திரன் சிவசக்தி

வதோ விழா தலைவர்கள்: இயோயா அக்தர், ஓமி அடாச்சானியா, மகரந்த் தேசுபாண்டே மற்றும் [[ஸ்ரீராம் ராகவன்|சிறீராம் ராகவன்]] [https://www.imdb.com/name/nm1907581/ ராஜேஷ் மபுஸ்கர்] ஆகியோர்

பழங்காலக் கார்கள் கண்காட்சி  

கவின் கலைகள்

உணவுத் திருவிழா: அரசவை உணவு வகைகள்

மேள இசை வட்டம் : 2015ஆம் ஆண்டு  சனவரி 23 அன்று, *தூய்மை இந்தியா'' இயக்கத்தின் நோக்கத்தை வலியுறுத்தும் வகையில், 10,000 பள்ளி மாணவர்கள் மேள ஒலிகளைக் கொண்டு ஒரு இசைக்கோவையை (Symphony) உருவாக்கி வாசித்தனர். [6]

கர்வி குசராத்து: புவி வரைவியல் வடிவ கைவினைத் தோரணக் கூரை அமைப்பு- 2015 செ.மீ (66 அடி நீளம்) கொண்ட” பித்தோரா”) ஓவியத்தின் நேரலை செயல்விளக்கம்; 40-எண்ணிக்கைக்கும் மேற்பட்ட தேசிய விருது பெற்ற கைவினைஞர்கள் பங்கேற்பு; 'கைவினை கிராமத்தில்' கைவினைப்பொருட்கள் மற்றும் கைத்தறி நெசவின் நேரலை செயல்விளக்கங்கள்; பழங்குடியினர் அருங்காட்சியகம்; கைவினைப்பொருட்கள் மற்றும் கைத்தறி கண்காட்சி; கைவினைத் கருப்பொருள் அரங்கம்.

## சர்ச்சைகள்
'கர்வி குசராத்து' விழாவிற்கான அழைப்பிதழ் தங்களுக்குக் கிடைக்கவில்லை என்று கூறி, மூன்று பாஜக சட்டமன்ற உறுப்பினர்கள்  இவ்விழா நிகழ்ச்சியில் கலந்துகொள்வதைத் தவிர்க்க முடிவு செய்திருந்தனர். பின்னர், இப்பிரச்சினை தீர்க்கப்பட்டது.

## மேலும் காண்க
* வடோதரா
* பரோடா அரசு
* வடோதரா மாவட்டம்
* இந்தியக் கல்லூரிகளின் கலை மற்றும் கலாச்சார விழா

## மேற்கோள்கள்


பகுப்பு:குசராத்திலுள்ள மாநகரங்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:வடோதரா மாவட்டம்
பகுப்பு:குசராத்தின் பண்பாடு
பகுப்பு:இந்தியாவில் பொழுதுபோக்கு
பகுப்பு:இந்தியாவில் கலைகள்
பகுப்பு:இந்தியப் பண்பாடு
பகுப்பு:கலை தொடர்பான பட்டியல்கள்
பகுப்பு:கருநாடக இசை
பகுப்பு:இந்தியாவில் திரைப்பட விழாக்கள்